Diari Oficial de la Generalitat Valenciana


Sumari del DOGV 9655, del 04-08-2023 (2023/8203)

RESOLUCIÓ de 29 de juny de 2023, de la Direcció General d'Indústria, Energia i Mines, per la qual s'atorga a Eiden Renovables, SLU, l'autorització administrativa prèvia i l'autorització administrativa de construcció per a una central fotovoltaica, denominada FV Eiden, de potència nominal 36,62 de MWn i potència dels mòduls fotovoltaics de 41,47 MWp, a situar a Ayora (València), incloent-hi la seua infraestructura d'evacuació d'ús exclusiu, composta per 24 centres de transformació interiors a aquesta i 4 línies subterrànies de 30 kV que els connecta entre si i amb la subestació transformadora de 30/132 kV, denominada SE04-GR El Águila.Expedient ATREGI/2020/31/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9655

Data del DOGV
:   04-08-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/8203


Data del document
:   29-06-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 29 de juny de 2023, de la Direcció General d'Indústria, Energia i Mines, per la qual s'atorga a Eiden Renovables, SLU, l'autorització administrativa prèvia i l'autorització administrativa de construcció per a una central fotovoltaica, denominada FV Eiden, de potència nominal 36,62 de MWn i potència dels mòduls fotovoltaics de 41,47 MWp, a situar a Ayora (València), incloent-hi la seua infraestructura d'evacuació d'ús exclusiu, composta per 24 centres de transformació interiors a aquesta i 4 línies subterrànies de 30 kV que els connecta entre si i amb la subestació transformadora de 30/132 kV, denominada SE04-GR El Águila.Expedient ATREGI/2020/31/46. [2023/8203]  
  
Antecedents  
  
Sol·licitud  
Amb data 17.04.2020 (núm. de registre GVRTE/2020/514065), Eiden Renovables, SLU, va presentar, a través del registre telemàtic de la Generalitat Valenciana, una instància en la qual sol·licita autorització administrativa prèvia i autorització administrativa de construcció per a una central de producció elèctrica de tecnologia fotovoltaica, denominada FV Eiden, de potència nominal de 36,62 MWn i potència dels mòduls fotovoltaics de 41,47 MWp, a situar al terme municipal d'Ayora (València), i la seua infraestructura d'interconnexió fins a la subestació transformadora de 30/132 kV, d+enominada SE04-GR El Águila.  
Aquesta sol·licitud ha sigut tramitada pel Servei Territorial d'Indústria, Energia i Mines de València (d'ara en avant, STIEMV) en l'expedient ATREGI/2020/31/46.  
Consta el pagament de la taxa.  
Aquesta sol·licitud va ser admesa a tràmit, per Resolució de 21.12.2020, de la Direcció General d'Indústria, Energia i Mines, per la qual s'acorda admetre a tràmit la sol·licitud d'autorització administrativa prèvia per a la instal·lació de producció d'energia elèctrica de 41,5 MWp de potència instal·lada (segons la definició vigent en aqueix moment), promoguda per Eiden Renovables, SLU, a situar al municipi d'Ayora a les parcel·les amb referència 82343C65002496 i 50474A47007617, província de València (Expedient ATREGI/2020/31/46), únicament als efectes de l'estipulat en l'article 1.1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
  
Informació pública  
La sol·licitud d'autorització administrativa i autorització de construcció ha sigut objecte d'informació pública durant el termini de trenta (30) dies, als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i en l'article 36 de la Llei 21/2013, de 9 de desembre, d'avaluació ambiental, en el Diari Oficial de la Generalitat Valenciana de data 06.05.2021 (DOGV 9077).  
  
Així mateix, la documentació es va posar a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/valencia, en castellà i https://cindi.gva.es/va/web/energia/valencia, en valencià.  
La documentació aportada, tant inicialment com després dels diferents requeriments efectuats, és la següent:  
- Projecte inicial de la instal·lació, d'abril de 2020, denominat «Planta solar fotovoltaica Eiden - 41,5 MWp/36,62 MWn», amb annex de setembre de 2020.  
- Separates tècniques del projecte d'execució d'interés per a les administració públiques, organismes i, si escau, empreses de servei públic o empreses d'interés general amb béns o serveis al seu càrrec, afectades per la instal·lació.  
- Projecte d'execució adaptat al tràmit d'informació i consultes a altres administracions, organismes o empreses de servei públic o de serveis d'interés general afectades en els seus béns i drets, als quals el sol·licitant ha manifestat la seua conformitat o objeccions «Planta solar fotovoltaica Eiden- 41,5 MWp», de data 25.10.2022.  
- Annexos al projecte d'execució adaptat de dates 19.04.2023 i 12.06.2023.  
- Declaració responsable signada per projectista competent, signada amb data 13.04.2023, de compliment de la normativa d'aplicació, d'acord amb l'article 53.1.b de la Llei 24/2013, de 26 de desembre, del sector elèctric.  
- Informe de viabilitat i accés de Red Eléctrica de España, SAU, signat l'11.09.2019.  
- Document justificatiu d'haver obtingut els drets d'accés i connexió a les xarxes de transport o distribució a favor del titular de l'autorització sol·licitada.  
- Full resum de la instal·lació signada pel tècnic projectista i pel titular, signat el 08.09.2020 i el 13.04.2023.  
- Estudi d'integració paisatgística, de data març de 2020.  
- Estudi d'impacte ambiental de data març 2020, amb els següents annexos:  
§ Annex núm. 1. Estudi d'integració paisatgística.  
§ Annex núm. 2. Estudi d'inundabilitat.  
§ Annex núm. 3. Arqueologia.  
§ Annex núm. 4. Estudi d'avifauna.  
§ Annex núm. 5. Estudi de sinergies.  
§ Annex núm. 6. Estudi d'afecció a la Xarxa Natura 2000.  
§ Annex núm. 7. Document de síntesi.  
  
Al·legacions  
d'acord amb la documentació que consta en l'expedient, el 21.05.2021 han sigut presentades al·legacions per part de l'Asociación Naturalista de Ayora y La Valle (ANAV) que en resum són les següents:  
  
1. Falta de planificació en el desenvolupament del sector de la producció d'energia fotovoltaica, així mateix, que el Pla especial d'ordenació d'infraestructures de generació d'energies renovables que s'està tramitant als municipis d'Ayora, Zarra i Jarafuel no està aprovat encara, per tant sol·licita que es paralitze la tramitació de l'autorització fins que no estiga aprovat. Excessiva concentració de sol·licituds de projectes fotovoltaics en la mateixa zona en la qual ja existeixen diverses instal·lacions, entre aquestes la central nuclear de Cofrentes i parcs eòlics, afeccions en el territori, als valors mediambientals, culturals, paisatgístics, no garanteixen el caràcter rural de l'entorn, etc.  
2. També al·leguen que les quatre instal·lacions que comparteixen evacuació (PF Chambó, PF Mámbar, PF Eiden i PF El Águila) estan en la mateixa zona i, per tant, han de tractar-se i tramitar-se com una unitat. Al·lega que no ha de realitzar-se l'avaluació ambiental d'un projecte de manera independent de la resta del territori de la comarca, així mateix s'indica la mateixa al·legació respecte a l'Estudi d'avifauna.  
3. Els quatre projectes esmentats es troben dins del que l'Estratègia Territorial de la Comunitat Valenciana identifica com a Paisatge de Rellevància Regional 17 «Secans i Serres de l'entorn de Carcelén i Alpera» dins del grup dels paisatges associats al Corredor del Xúquer (grup 6), referint-se a l'article 8.3.e del Decret llei 14/2020 (evitar, amb caràcter general, l'ocupació de sòl no urbanitzable protegit o afectat per figures de protecció mediambiental, així com els espais d'elevat valor natural amb independència del seu grau de protecció legal) i els objectius de l'Estratègia Territorial de la Comunitat Valenciana.  
  
4. Al·lega possibilitat d'alternatives en altres ubicacions en envolupants d'edificacions.  
5. Al·lega que l'examen d'alternatives en l'estudi d'impacte ambiental pateix de l'estudi d'alternatives.  
6. Presenta al·legacions mediambientals, principalment per temes d'avifauna, vies pecuàries, ocupació de terreny forestal, així com de la forest d'utilitat pública Las Atalayas per part de la línia d'evacuació.  
  
7. Demana que s'aprofiten línies existents d'evacuació dels parcs eòlics.  
8. Poca generació d'ocupació en comparació amb activitats agrícoles.  
Es remet l'escrit d'al·legacions a l'empresa promotora, que el 02.11.2021 presenta un escrit on respon a les al·legacions en els termes següents:  
1. La planificació elèctrica és competència de l'AGE. Respecte al Pla especial, que abasta part o totalment els municipis d'Ayora, Zarra i Jarafuel, aquest ha anat rebent resolucions favorables condicionades les quals s'han tingut ressò en la versió definitiva del Pla especial que es troba en l'última fase de tramitació, i que va ser motivat per la idea de concentrar en un mateix punt del territori actuacions similars que pogueren beneficiar-se d'efectes sinèrgics positius, com els de compartir infraestructures d'evacuació, ja que les ja existents en la zona no presenten la capacitat de donar servei als projectes que s'emplacen en l'àmbit del Pla especial. Dins de l'àmbit del Pla especial no existeixen sòls degradats per explotacions mineres o abocadors ni s'empren sòls no urbanitzables protegits. Els espais amb alt valor natural o cultural s'han descartat.  
2. Els projectes de PF Chambó, PF Mámbar, PF Eiden i PF El Águila són quatre instal·lacions separades físicament que compartiran l'evacuació. D'aquestes plantes es va elaborar un document, Estudi de sinergies, amb la finalitat de desenvolupar les accions conjuntes entre les diferents instal·lacions, i assenyalar la seua associació. Per tant, l'efecte dels parcs solars ha sigut avaluat en conjunt i no pot considerar-se que s'ha fragmentat el projecte a l'efecte d'obtindre un avantatge en el procés d'avaluació ambiental, el procediment de la qual ha sigut el d'avaluació ordinària i no simplificada. Aquest estudi recull els projectes dels quals es tenia constància a la data d'elaboració dels estudis d'impacte ambiental. L'estudi d'impacte ambiental d'FV Cofrentes I es va publicar el 14.12.2020, posteriorment a la presentació de les sol·licituds de les instal·lacions que comprén l'Estudi de sinergies, la qual cosa va impedir que reflectira aquesta instal·lació.  
3. Respecte a les al·legacions per temes paisatgístics, l'empresa promotora indica que, d'acord amb les instruccions del Paisatge de Rellevància Regional 17:  
- No afecta fites paisatgístiques com ara el Pico de la Palomera, La Hunde ni Montemayor.  
- No afecta peus de mont ni vessants de la Palomera, Sierra del Mugrón o Montemayor.  
- Es respecta l'estructura parcel·lària i la infraestructura verda de la Vega.  
D'altra banda, de les jornades de participació pública realitzades als municipis d'Ayora, Zarra i Jarafuel, les dues unitats de paisatge que engloben aquesta vall (La Vega Nord i La Vega Sud) van obtindre una valoració mitjana.  
Finalment, recalca que l'ocupació d'aquestes àrees no implica la seua destrucció ja que, la tecnologia emprada permet el desmantellament eficaç de les instal·lacions i la restitució dels terrenys al seu estat original. Pel que no es pot parlar en termes de destrucció.  
4. La puntualització de l'al·legant sobre la utilització de cobertes preexistents es fa inviable ja que la suma de les instal·lacions potencials que es podrien dur a terme amb aquesta via no produiria la potència que ofereix el projecte.  
5. Respecte a l'anàlisi de les alternatives, es respon que:  
«En l'apartat d'anàlisi d'alternatives s'explica que «[…]tota la superfície […] que siga ambientalment apta, és a dir, que no tinga efectes significatius sobre el medi ambient per no estar afectat per espais naturals, riscos, etc. Aquesta alternativa, seria el negatiu de la Infraestructura Verda.» Per tant, es valora tot valor ambiental que presenta cartografia en l'IDEV: reserves de fauna, espais de la Xarxa Natura 2000, dominis públics hidràulics, terreny forestal…».  
6. Presenta resposta a les al·legacions de tipus mediambiental i d'avifauna. Fa esment també als estudis annexos al Pla especial, i en alguns casos remet al que disposen els organismes competents o l'estipulat per la normativa, en concret, respecte a vies pecuàries. Respecte al terreny forestal, indica que els grups generadors no es troben situats en aquest, solament les línies d'evacuació i part de la subestació, però gran part del tram en zona forestal aprofita un tallafocs ja executat i respecte a la subestació s'han establit mesures compensatòries. També justifica la no-ocupació de forest pública.  
  
7. Justifica la impossibilitat d'aprofitar les línies existents, a causa de la falta de capacitat i al fet que, en el cas d'haver-la, requeririen noves línies elèctriques aèries per la distància a les plantes fotovoltaiques.  
8. Respecte a la poca generació d'ocupació d'aquestes instal·lacions, s'al·lega que les activitats agrícoles i ramaderes estan experimentant una disminució d'ocupació a causa de la situació politicoeconòmica i de l'absència de relleu generacional.  
  
Condicionats  
D'acord amb el procediment reglamentàriament establit, a fi que presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre separata del projecte de la instal·lació solar fotovoltaica i la infraestructura d'evacuació objecte d'aquesta resolució, a les següents administracions, organismes i empreses de servei públic o d'interés general, els béns o els drets dels quals al seu càrrec, pogueren ser afectats per aquesta, amb el resultat que, en síntesi, es detalla:  
1) Confederació Hidrogràfica del Xúquer OA: l'Àrea de Gestió del Domini Públic Hidràulic emet informe de data 25.05.2021 (Referència 2021AZ0483) en el qual indica que és preceptiu obtindre prèviament l'autorització d'aqueixa confederació hidrogràfica, així com les condicions per a això. Així mateix, s'emet informe per part de la Comissaria d'Aigües de data 09.06.2021 (Referència 2021AM0290) indicant que les condicions hi establides hauran de complir la legislació d'aigües vigent. En resposta, el promotor presenta sengles informes de data 25.10.2021 (Registre d'Entrada GVRTE/2021/2628151 i GVRTE/2021/2628038), en els quals presta la seua conformitat als respectius informes.  
2) Direcció General de Medi Natural i Avaluació Ambiental de la Conselleria de Desenvolupament Rural, Emergència Climàtica i Transició Ecològica: informe de data 07.04.2022, respecte de la planta solar fotovoltaica Eiden (Exp. C-93/2022). Remés l'informe al promotor, aquest respon que complirà una sèrie de condicions recollides en l'informe. Finalment, la Subdirecció General de Medi Natural Avaluació Ambiental emet conformitat amb data 26.12.2022, a les justificacions i mesures proposades pel promotor.  
3) Direcció General de Cultura i Patrimoni, de la Conselleria d'Educació, Cultura i Esport. Informe favorable de data 02.05.2022 (exp. 2021/0924-V (0433P.21/006p.19). Indica que en el document presentat es pot apreciar que la FV Eiden se situarà sobre el mateix àmbit que va ser objecte dels oportuns estudis patrimonials i que ha sigut informat favorablement amb una sèrie de mesures preventives per aqueixa Unitat d'Inspecció del Patrimoni, amb data 07.10.2019 (006p.19). Consta en l'expedient l'informe esmentat, signat amb data 19.11.2019, amb referència 2019/0160-V (0006P19), emés per a la instal·lació FV Valle Solar. Les mesures preventives seran el seguiment intensiu de tots els moviments de terra i qualsevol troballa d'interés rellevant que es realitzara durant l'execució del projecte haurà de ser comunicada a la Conselleria d'Educació, Cultura i Esport, o als ajuntaments implicats, segons el que es disposa en l'article 63 de la Llei 4/1998, del patrimoni cultural valencià.  
4) Servei de Gestió Territorial. Direcció General de Política Territorial i Paisatge, de la Conselleria de Política Territorial Obres Públiques i Mobilitat. Inundabilitat - PATRICOVA: informe favorable condicionat de risc d'inundació de les plantes solars fotovoltaiques PF Chambó, PF Mámbar, PF Eiden i PF EL Águila, al municipi d'Ayora (València) de data 01.04.2021. (Referència 20800\_46044R\_FTV; 20277\_46044\_R\_FTV; 20233\_46044\_R\_FTV; 20196\_46044\_R\_FTV).  
  
5) Servei d'Infraestructura Verda i Paisatge. Direcció General de Política Territorial i Paisatge de la Conselleria de Política Territorial, Obres Públiques i Mobilitat:  
Informe del Servei d'Infraestructura Verda i Paisatge de data 05.11.2021 (referència SIVP: EP 7860-793 YNC/jms): «A la vista de tot l'anteriorment indicat, l'emissió d'informe favorable en matèria d'infraestructura verda i paisatge que viabilitze l'actuació pretesa, requerirà l'esmena dels requeriments exposats en aquest informe. A més, serà necessari que s'haja emés informe favorable a l'estudi de paisatge i la proposta de IV del Pla especial, a fi de comprovar l'ajust a la versió definitiva d'aquest. I en tot cas, l'informe favorable que s'emeta, quedarà sempre condicionat a l'aprovació definitiva del mencionat Pla especial.» En resposta, el promotor presenta un informe de data 13.12.2021 (registre d'entrada GVRTE/2021/3141998, del 14.12.2021), en el qual s'indica, entre altres, que s'efectua una redistribució dels mòduls respecte a la distribució original, però dins de la zona ja prevista inicialment. S'aporta pressupost del pla de desmantellament i restauració.  
  
Informe del Servei d'Infraestructura Verda i Paisatge, de la Conselleria de Política Territorial, Obres Públiques i Mobilitat de data 09.09.2022 (referència SIVP: EP 2061-720 GCC/jms) on s'indica:  
«En conclusió a tot el que s'ha exposat, s'informa favorablement la planta solar fotovoltaica PSF Eiden. Cal realitzar els següents advertiments: serà preceptiu l'elaboració d'un EIP que s'adjunta al projecte de la instal·lació, el contingut del qual haurà d'ajustar-se a l'assenyalat en l'annex II de la LOTUP. En aquest cas, tractant-se d'SNU comú, una vegada autoritzat el projecte per l'òrgan substantiu, serà l'Ajuntament qui haurà de validar l'EIP, dins del tràmit d'atorgament de la llicència d'obra municipal. Així mateix, l'ajuntament haurà de comprovar que el projecte compleix els condicionants que puguen establir-se en la declaració d'impacte ambiental, dins del tràmit de concessió de llicència d'obra.»  
En resposta, el promotor presenta informe de data 14.10.2022 (registre d'entrada GVRTE/2022/3270441), en el qual indica que complirà el que s'hi especifica.  
6) Servei de Planificació de la Direcció General d'Obres Públiques, Transports i Mobilitat Sostenible, de la Conselleria de Política Territorial, Obres Públiques i Mobilitat: primer informe desfavorable de data 26.10.2021 (núm. INF: 45.023-5512) i amb requeriment d'aportació de documentació addicional, per afecció a la carretera CV-438. Després de la documentació aportada pel promotor el 14.12.2021 (registre d'entrada GVRTE/2021/3154439) s'emet informe favorable de data 22.12.2021 (núm. INF: 33.034-8794) indicant que ha d'esmenar una determinada documentació. Després de la presentació per part del promotor el 18.01.2022 de la documentació requerida pel Servei de Planificació (registre d'entrada GVRTE/2022/133476), aquest emet informe favorable amb data 17.02.2022 (núm. INF: 08.063-3335).  
7) Servei de Prevenció d'Incendis Forestals, de la Conselleria d'Agricultura, Desenvolupament Rural, Emergència Climàtica i Transició Ecològica: emet informe amb data 09.06.2021 (referència RD/2021/1046E). El promotor, el 28.10.2021 (Registre d'Entrada GVRTE/2021/2670904), es compromet a complir tot el condicionat exposat en aquest informe.  
8) Direcció General de Prevenció d'Incendis Forestals de la Conselleria d'Agricultura, Desenvolupament Rural, Emergència Climàtica i Transició Ecològica: emet informe amb data 16.11.2021 (referencia RD/ 66972513 AJO 9030), mostra la seua conformitat amb els canvis i millores realitzats d'acord amb l'informe favorable condicionat emés amb data 09.06.2021 (RD/2021/1046E).  
9) Agència Valenciana de Seguretat i Resposta a les Emergències: (exp. NVL 21/101 (JRC/is)) emet informe favorable condicionat de data 18.05.2021. El promotor el 22.10.2021 (registre d'entrada GVRTE/2021/2611391) es compromet a complir tot el condicionat que s'ha exposat en aquest informe.  
10) Àrea d'Infraestructures-Diputació de València: informe favorable de data 07.06.2021 (Referència DVAC21EI0109 (798/21/CAR)), en no estar afectades carreteres de la seua titularitat, atés que planteja afeccions a les carreteres regionals CV-438 i CV-440, i no és la Diputació de València titular d'aquestes, ni té competències en conservació i explotació en aquestes vies.  
11) Red Eléctrica de España, SAU: mitjançant escrit de data 29.06.2021 (Ref.: M/L/ 21- 0659, exp. L05IL21030) presta la seua conformitat a la instal·lació i indica que no existeixen afeccions a instal·lacions de la seua propietat.  
No s'ha rebut contestació dels organismes següents: Ajuntament d'Ayora, Subdelegació del Govern a València - Àrea Funcional d'Indústria, Secció Forestal del Servei Territorial de València, Societat Espanyola d'Ornitologia (SEU/BirdLife), I-DE Redes Eléctricas Inteligentes, SAU, Comunitat de Regants de les Aigües de Font Redona, Demarcació de Carreteres de l'Estat a la Comunitat Valenciana - Direcció General de Carreteres - Ministeri de Transports, Mobilitat i Agenda Urbana. Transcorregut el termini sense que conste resposta, s'entén que no existeix cap objecció a les autoritzacions.  
Implantació en sòl no urbanitzable  
Segons establia l'article 202.4.a.4t de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, en la versió vigent fins al 28.08.2020, s'eximiran de la declaració d'interés comunitari en sòl no urbanitzable comú les instal·lacions generadores d'energia solar fotovoltaica, prèviament a l'informe favorable en matèria de paisatge i ordenació del territori i de consideració com a interés economicoestratègic per les conselleries competents en medi ambient, territori i economia. Consten sobre aquest tema els informes següents en l'expedient:  
- Informe favorable en matèria de paisatge i ordenació del territori, emés amb data 30.03.2021 (Referència OTP\_2020\_008), per la Subdirecció General d'Ordenació del Territori i Paisatge, condicionat al compliment dels aspectes assenyalats en aquest. En resposta, el sol·licitant presenta addenda a l'estudi d'integració paisatgística, de data 05.10.2021 (Registre d'Entrada GVRTE/2021/2742477).  
- Informe de la Direcció General de Medi Natural i Avaluació Ambiental, de data 17.07.2020, favorable sobre la consideració d'estratègica de la planta fotovoltaica PF Eiden, al terme municipal d'Ayora. Amb data 11.04.2023 es rep informe complementari per part de l'esmentada direcció general en la qual es ratifica en l'informe anterior, en els seus propis termes, a l'efecte de l'article 202.4.a.4t de la LOTUP, és a dir, s'emet informe favorable a la consideració estratègica del projecte, amb les especificitats assenyalades en l'anterior informe.  
  
- Informe favorable, de data 22.01.2021, del conseller de Política Territorial, Obres Públiques i Mobilitat, en el qual s'indica que la planta fotovoltaica PF Eiden, localitzada al terme municipal d'Ayora (València), amb una potència instal·lada de 41,5 MW, i situada en sòl no urbanitzable comú, pot ser considerada d'interés econòmic estratègic.  
  
- Informe favorable, de data 01.06.2022, de la Conselleria d'Economia Sostenible, Sectors Productius, Comerç i Consum, a l'efecte de considerar d'«interés econòmic estratègic», per la conselleria competent en economia, el projecte de producció d'energia elèctrica de tecnologia fotovoltaica promogut per Eiden Renovables, SLU, al terme municipal d'Ayora (València).  
Mitjançant la Resolució de 27.07.2022, de la Conselleria de Política Territorial, Obres Públiques i Mobilitat, es declara de prioritat energètica l'àmbit territorial de sòl no urbanitzable comú de la comarca de la Vall de Cofrents-Aiora, publicada en el DOGV núm. 9411, de data 24.08.2022, d'acord amb el que es disposa en el 3.5 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, segons la redacció feta per l'article 10 del Decret llei 1/2022, de 22 d'abril, amb caràcter previ a la proposta de les de les conselleries competents en matèria d'energia i canvi climàtic. La declaració d'interés prioritari implica la tramitació d'urgència dels projectes de construcció de les instal·lacions, la compatibilitat territorial i urbanística i l'exempció de l'ocupació del territori prevista en l'article 7.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge. Sense perjudici d'això, les autoritzacions dels projectes en l'àmbit declarat d'interés prioritari, requeriran els següent informes sectorials: ambiental i agrològic, d'ordenació del territori i paisatge respecte a inundacions, riscos naturals o induïts en el territori, l'afecció als connectors territorials definits en l'Estratègia Territorial de la Comunitat Valenciana, i sobre paisatges de rellevància regional o unitats de paisatge a les quals se'ls haja reconegut prèviament un valor alt o molt alt, tal com estableix l'article 3.5 del Decret llei 14/2020.  
  
Consta l'informe urbanístic municipal favorable emés per l'Ajuntament d'Ayora, en virtut de l'article 22 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana. Segons aquest, els grups generadors de la instal·lació objecte d'aquesta resolució se situen en sòl no urbanitzable comú, en concret al polígon 50, parcel·la 6, i el polígon 51, parcel·la 1, del terme municipal d'Ayora, el qual pertany a la comarca de la Vall de Cofrents-Aiora. (Expedient 950/20).  
Consta l'informe del Servei d'Infraestructura Verda i Paisatge, de data 09.09.2022 (EP-2020/197 RCH/jms), sobre la possible afecció a connectors territorials, i afeccions que puguen existir sobre paisatges de rellevància nacional o unitats de paisatge amb un valor alt o molt alt reconegut prèviament, en el qual s'emet informe favorable als efectes derivats de la seua localització en un àmbit declarat de prioritat energètica.  
D'altra banda, el 16.06.2023, es va publicar en el Butlletí Oficial de la Província de València, l'anunci de la Conselleria de Política Territorial, Obres Públiques i Mobilitat sobre l'aprovació definitiva del pla especial d'ordenació d'instal·lacions fotovoltaiques de Jarafuel, Ayora i Zarra (Expedient: 2970765), que té com a objectiu la identificació de les zones aptes per a la implantació d'infraestructures de generació d'energia solar fotovoltaica en sòl no urbanitzable.  
Avaluació ambiental  
Amb data 21.11.2022 es publica en el DOGV núm. 9474, la Resolució de 15.09.2022, del director general de Qualitat i Educació Ambiental, per la qual es formula una declaració d'impacte ambiental favorable del projecte parc solar fotovoltaic Eiden de 41,5 MWp, al terme municipal d'Ayora. Expedient: (2479327) 191/2021/AIA. Els condicionats hi recollits s'indiquen en el punt segon de la part dispositiva d'aquesta Resolució.  
Adaptació a condicionats i a avaluació ambiental  
A causa dels condicionants indicats pels diferents organismes, així com per la declaració d'impacte ambiental emesa, per part d'Eiden Renovables, SLU, es presenta el «Projecte d'execució adaptat al tràmit d'informació i consultes a altres administracions, organismes o empreses de servei públic o de serveis d'interés general afectades en els seus béns i drets, als quals el promotor ha manifestat la seua conformitat o objeccions Planta Solar Fotovoltaica Eiden - 41,5 MWp» signat el 25.10.2022, les modificacions del qual consisteixen en: millorar el disseny interior de la planta fotovoltaica mitjançant la redistribució d'ample de corredors entre files de seguidors i redistribució d'aquests últims; modificar el traçat de la línia soterrada de mitjana tensió a causa de la no-existència de seguidors en la zona nord del recinte E3, segons informe del Servei d'Infraestructura Verda i Paisatge, conservant les àrees de tanca, però modificant les longituds i agrupacions de les línies de mitjana tensió i la distribució de les línies de baixa tensió provocant un nou creuament; reducció de la separació entre eixos de seguidors a 9,2 m i lleugera modificació en alguns vials.  
  
S'adjunta l'informe tècnic de verificació de compliment de condicions establides en la declaració d'impacte ambiental i documentació relacionada del projecte «Planta solar fotovoltaica Eiden 41,5 MWp», de data 24.10.2022.  
Entre el 12.04.2023 i el 12.06.2023, prèviament al requeriment per part de l'STIEMV, es presenta esmena dels documents presentats per a l'acreditació de la capacitat tècnica, econòmica i legal, així com de la documentació tècnica presentada. Aquesta última és la següent:  
  
- «Annexos al projecte d'execució adaptat Planta Solar Fotovoltaica Eiden - 41,5 MWp Ayora (València)» de dates 19.04.2023 i 12.06.2023.  
  
Consta la declaració responsable signada pel tècnic projectista, de data 12.06.2023, respecte al projecte de l'FV Eiden, de compliment de la normativa que li és aplicable, d'acord amb l'article 53.1.b de la Llei 24/2013, de 26 de desembre, del sector elèctric.  
Evacuació i connexió a la xarxa  
La central fotovoltaica evacuarà l'energia generada mitjançant línies de 30 kV d'ús exclusiu, entre els centres de transformació de cadascuna de les zones i la subestació SE04-GR El Águila (30/132 kV). Tant aquesta subestació com la resta de les infraestructures fins a la subestació d'Ayora 400 kV constitueixen l'evacuació de la central d'ús compartit amb altres promotors, per tant queda fora de l'objecte de la present resolució. L'autorització i característiques d'aquesta queden recollides en les següents resolucions, que constitueixen els antecedents de la instal·lació que s'autoritza:  
• Resolució de 10.05.2023, de la Direcció General d'Indústria, Energia i Mines, per la qual s'atorga a El Águila Renovables, SLU, autorització administrativa prèvia i autorització administrativa de construcció per a una central fotovoltaica, denominada FV El Águila, de potència instal·lada 36,75 MW (43,407 MWp), a situar a Ayora (València), incloent-hi tota la infraestructura d'evacuació d'ús exclusiu i la part de la compartida amb els projectes de les centrals fotovoltaiques denominades PF Chambó, PF Mámbar i FV Eiden (titulars Chambó Renovables, SLU, Mámbar Renovables, SLU, i Eiden Renovables, SLU, respectivament), consistent en una nova subestació SE04-GR El Águila (30/132 kV) per a l'evacuació de totes aquestes, l'equipament d'una posició de línia-transformador de 132 kV i un trafo de 132/400 kV i 200 MVA en la subestació SE2Valle Solar (132/400 kV), així com la línia aèria de 132 kV que les uneix que discorrerà entre Ayora i Zarra (València), i es declara la utilitat pública, en concret, d'aquesta línia (Expedient ATREGI/2020/30/46).  
• Resolució d'11.04.2022, de la Direcció General de Política Energètica i Mines, per la qual s'atorga a SPV Genia Davinci, SL, autorització administrativa prèvia per a la instal·lació fotovoltaica Valle Solar de 300 MW de potència pic i 250 MW de potència instal·lada, la subestació transformadora 400/132/30 kV de la planta [SE02 Valle Solar], una línia d'evacuació de 400 kV, una subestació col·lectora [SE01 Colectora Ayora] i una línia de connexió de 400 kV per a evacuació d'energia elèctrica, als termes municipals de Jarafuel, Zarra i Ayora (València).  
  
• Resolució de 13.06.2022, de la Direcció General de Política Energètica i Mines, per la qual s'atorga a Red Eléctrica de España, SAU, autorització administrativa de construcció per a l'ampliació de la subestació d'Ayora 400 kV, amb una nova posició i l'equipament de dues posicions, al terme municipal d'Ayora, província de València.  
  
Consta, d'una banda, l'acord de data 01.12.2020 de les mercantils promotores de les plantes PF Chambó, PF Mámbar, PF Eiden i PF El Águila, per a l'ús compartit de les infraestructures comunes d'evacuació de competència autonòmica, incloses en aquesta resolució, i, d'una altra, acord de data 24.12.2021, d'SPV Genia Davinci, SL, i la resta de promotors que disposen de permisos d'accés en l'ES Ayora 400 kV per a l'ús de la subestació SE1-Colectora Ayora, de 400 kV, i la línia de connexió de 400 kV conjunta que connectarà el parc fotovoltaic amb la xarxa de transport.  
Consta la garantia econòmica per a la tramitació de la sol·licitud d'accés a la xarxa de transport, depositada amb data 22.02.2018 en l'Institut Valencià d'Administració Tributària amb número de garantia 214735H341, per a una instal·lació de producció denominada Eiden de tecnologia fotovoltaica a situar al terme municipal d'Ayora i de 50 MW instal·lats, per import de cinc-cents mil euros (500.000,00 €) corresponents a una quantia equivalent a 10 €/kW instal·lats (segons la normativa vigent en el moment de constitució de la garantia, tant per la quantia com per la definició de potència instal·lada), en virtut de l'article 59 bis del Reial decret 1955/2000, d'1 de desembre.  
  
Per part d'aquesta direcció general va ser comunicada a l'operador del sistema, amb data 10.05.2018, l'adequada presentació d'aquesta garantia per part del sol·licitant, tenint prevista la seua connexió a la subestació de la xarxa de transport SE Ayora 400 kV.  
Segons la documentació aportada pel promotor, la instal·lació disposa de permís d'accés segons la comunicació de 18.12.2018 (ref.: DDS.DAR.18\_3636), actualitzada en dates 25.04.2019 (ref.: DDS.DAR.19\_2197), 11.09.2019 (ref: DDS.DAR.19\_5447) i 17.12.2019 (ref.: DDS.DAR.19\_6923), inicialment en la posició existent per a evacuació de generació renovable a Ayora 400 kV i posteriorment, per inviabilitat tècnica d'escometre una solució conjunta en la posició existent en aquesta subestació, en una nova posició de la xarxa de transport a Ayora 400 kV que, fins i tot no planificada de manera expressa en la planificació vigent, pot ser considerada com a instal·lació planificada segons la disposició addicional quarta del Reial Decret llei 15/2018, de 5 d'octubre, de mesures urgents per a la transició energètica i la protecció dels consumidors (d'ara en avant també RDL 15/2018). Tot això per a una instal·lació de potència de 32,31 MW / 40 MW (Pnominal/Pinstal·lada), segons els informes de l'operador del sistema i gestor de la xarxa de transport, en virtut de la normativa vigent en el moment de la concessió.  
Consta en l'expedient el permís de connexió concedit pel titular de la xarxa de transport amb data 29.03.2020 (codi de procés RCR\_1150\_19. Referència DDS.DAR.20\_0832), l'informe de compliment de condicions tècniques per a la connexió (ICCTC) i l'informe de verificació de les condicions tècniques de connexió (IVCTC). A la vista del contingut i els pronunciaments dels dos informes ha de considerar-se que les instal·lacions no generaran incidències negatives en el sistema.  
Posteriorment, consta en l'expedient escrit de Red Eléctrica de España, SAU, de data 21.08.2020 (Referència DDS.DAR.19\_3214), pel qual s'actualitza el permís d'accés i connexió coordinat a la xarxa de transport a la subestació Ayora 400 kV per a diverses plantes fotovoltaiques, entre les quals s'inclou la planta FV Eiden, sent la capacitat concedida a la planta de 32,31 MW de potència nominal i 41,5 MW de potència instal·lada. S'entén que la potència nominal indicada és la capacitat d'accés concedida.  
En ser superior la potència instal·lada (36,62 MW) a la capacitat d'accés atorgada (32,31 MW), segons s'indica en la disposició addicional primera del Reial decret 1183/2020, de 29 de desembre, la instal·lació haurà de disposar d'un sistema de control, coordinat per a tots els mòduls de generació que la integren, que impedisca que la potència activa que aquesta puga injectar a la xarxa supere aquesta capacitat d'accés.  
La part sol·licitant ha acreditat degudament la seua capacitat legal, tècnica i econòmica, així com les condicions tècniques i de seguretat de les instal·lacions i de l'equip associat, l'adequat compliment de les condicions de protecció del medi ambient i les característiques de l'emplaçament de la instal·lació.  
En tractar-se d'instal·lacions de producció d'energia elèctrica a partir d'energies renovables, amb la seua construcció i posada en marxa es contribuirà al compliment dels objectius energètics i mediambientals, regionals (Estratègia Valenciana d'Energia i Clima 2030) i nacionals (Pla nacional integrat d'energia i clima 2021-2030), relatius al major aprofitament dels recursos energètics locals, a l'augment del nivell d'autoproveïment i l'eliminació de les emissions atmosfèriques procedents de centrals de generació elèctrica convencional equivalents a les interessades en aquest procediment.  
  
Consta en l'expedient la proposta de resolució de l'STIEMV, òrgan encarregat de la instrucció de l'expedient. A la vista d'aquesta, la Subdirecció General d'Energia i Mines adscrita a aquest centre directiu ha elevat proposta en els termes que es recullen en aquesta.  
  
Fonaments de dret  
La instrucció i resolució d'aquest procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, desenvolupat en l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, correspon a aquesta direcció general la resolució d'aquest procediment.  
  
Segons la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en aquest decret llei en tràmit a la seua entrada en vigor es regiran per la normativa anterior. Per tant, a aquest procediment és aplicable el Decret 88/2005, de 29 d'abril, en la seua redacció original.  
D'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució, i, si escau, la transformació d'energia elèctrica.  
D'acord amb l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, la construcció de les instal·lacions de producció d'energia elèctrica, requereix autorització administrativa prèvia i autorització administrativa de construcció, i es pot efectuar la seua tramitació i resolució de manera consecutiva, coetània o conjunta. D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
D'acord amb el que es disposa en l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, les persones sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui exercisquen l'activitat.  
D'acord amb l'article 36 del Reial decret 413/2014, de 6 de juny, per a l'obtenció de l'autorització de la instal·lació serà un requisit previ indispensable l'obtenció dels permisos d'accés i connexió a les xarxes de transport o distribució per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
D'acord amb la redacció vigent en el moment de presentació de la sol·licitud de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques la potència instal·lada era la suma de les potències màximes unitàries dels mòduls fotovoltaics que configuraren aquesta instal·lació, mesurades en condicions estàndard segons la norma UNE corresponent. Aquest article es va modificar mitjançant el Reial decret 1183/2020, de 29 de desembre, i va quedar la definició de potència instal·lada com la menor entre la suma de les potències màximes unitàries dels mòduls fotovoltaics que configuren aquesta instal·lació, mesurades en condicions estàndard segons la norma UNE corresponent i la potència màxima de l'inversor o, si escau, la suma de les potències dels inversors que configuren aquesta instal·lació. Segons la disposició transitòria cinquena del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, aquesta nova definició de potència instal·lada tindrà efectes per a aquelles instal·lacions que hagen iniciat la seua tramitació però encara no hagen obtingut l'autorització d'explotació definitiva, com és aquest cas.  
  
La disposició addicional primera del Reial decret 1183/2020, de 29 de desembre, estableix que les instal·lacions de generació d'electricitat la potència total instal·lada de les quals supere la capacitat d'accés atorgada en el seu permís d'accés hauran de disposar d'un sistema de control, coordinat per a tots els mòduls de generació i instal·lacions d'emmagatzematge que la integren, que impedisca que la potència activa que aquesta puga injectar a la xarxa supere aquesta capacitat d'accés.  
De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment constitueix un projecte sotmés a avaluació d'impacte ambiental.  
D'acord amb els articles 200 i 202 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, vigent durant la seua tramitació, d'acord amb els articles 214 i 216 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, la instal·lació en qüestió requereix declaració d'interés comunitari.  
Segons el que s'establia en l'article 202.4.a.4t de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, en la seua versió vigent fins al 28.08.2020, seran eximides de la declaració d'interés comunitari en sòl no urbanitzable comú les instal·lacions generadores d'energia solar fotovoltaica, prèviament a l'informe favorable en matèria de paisatge i ordenació del territori i de consideració com a interés econòmic estratègic per les conselleries competents en medi ambient, territori i economia.  
D'acord amb el que es disposa en l'article 3.5 del Decret llei 14/2020, de 7 d'agost, de Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, segons la redacció feta per l'article 10 del Decret llei 1/2022, de 22 d'abril, prèviament a la proposta de les conselleries competents en matèria d'energia o canvi climàtic, el conseller o consellera competent en matèria de territori i urbanisme podrà declarar un determinat àmbit territorial o un projecte concret, situat en sòl no urbanitzable comú, com a prioritari energètic. Qualsevol d'aquestes declaracions implicarà la tramitació d'urgència dels projectes de construcció de les instal·lacions, la compatibilitat territorial i urbanística, i l'exempció de l'ocupació del territori prevista en l'article 7.7 del text refós de la Llei d'ordenació del territori, urbanisme i paisatge. Seran necessaris per a la seua autorització els informes sectorials ambientals i agrològics, i l'informe d'ordenació del territori i paisatge favorables respecte a inundacions, sobre riscos naturals o induïts en el territori, sobre l'afecció als connectors territorials definits en l'estratègia territorial de la Comunitat Valenciana, i sobre paisatges de rellevància nacional o unitats de paisatge a les quals se'ls haja reconegut prèviament un valor alt o molt alt. Les declaracions d'àmbit territorial o projecte prioritari energètic comporten l'obligació de compensació als municipis en els termes establits en l'article 38 del DL 14/2020, mitjançant un cànon per ús i aprofitament del sòl no urbanitzable amb destinació municipal.  
  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
L'eficàcia dels actes administratius quedarà demorada quan així ho exigisca el contingut de l'acte o estiga supeditada a la seua notificació, publicació o aprovació superior, segons el que s'estipula en l'article 39 de la Llei 39/2015, d'1 d'octubre.  
En consideració amb l'anterior, complits els requisits i els procediments legals i reglamentaris establits en la legislació vigent aplicable i, en concret, d'acord amb la Llei 24/2013, de 26 de desembre, del sector elèctric, al Reial decret 1955/2000, d'1 de desembre, i al Decret 88/2005, del Consell de la Generalitat, de 29 d'abril, en la redacció vigent en el moment de la sol·licitud, aquesta Direcció General d'Indústria, Energia i Mines, en l'àmbit de les competències que té atribuïdes, resol:  
  
Primer.   
Correcció d'errors en la Resolució de 21.12.2020, d'aquest centre directiu, d'admissió a tràmit de la sol·licitud d'autorització administrativa.  
  
S'han advertit errors materials en les referències cadastrals de les parcel·les del municipi d'Ayora (València) on es projecta la central elèctrica indicades en la part expositiva (bloc d'antecedents) de la Resolució, de 21.12.2020, de la Direcció General d'Indústria, Energia i Mines, per la qual s'acorda admetre a tràmit la sol·licitud d'autorització administrativa prèvia per a la instal·lació de producció d'energia elèctrica de 41,5 MWp de potència instal·lada promoguda per Eiden Renovables, SLU, on diu:  
Emplaçament/ubicació: 71634I03203722 i 05732S99063861  
Ha de dir:  
Emplaçament/ubicació: 49015B527001856324RD i 12615E141792486465XE  
tot això de conformitat amb el que es disposa en l'article 109.2 de la Llei 39/2015, d'1 d'octubre, del procediment administratiu comú de les administracions públiques.  
Aquesta correcció d'errors haurà d'annexar-se a la Resolució de 21.12.2020.  
  
Segon  
Autorització Administrativa prèvia del projecte de central fotovoltaica FV Eiden, incloent-hi la part de la seua infraestructura d'evacuació exclusiva d'aquesta.  
Atorgar autorització administrativa prèvia a la mercantil Eiden Renovables, SLU, per a la instal·lació d'una central elèctrica fotovoltaica i de la part de la seua infraestructura d'evacuació exclusiva, que a continuació es detalla:  
Dades generals de la central elèctrica autoritzada i el seu accés a la xarxa  
  
Denominació FV Eiden  
Titular Eiden Renovables, SLU.  
Tecnologia Fotovoltaica  
Termes municipals grups (Província) Ayora (València)  
Termes municipals evacuació exclusiva (Província) Ayora (València)  
Potència nominal inversors (Mw) 36,62  
Potencia pic mòduls fotovoltaics (Mwp) 41,47  
Potència Instal·lada (Mw) [Segons L'art. 3 Rd 413/2014] 36,62  
Capacitat d'accés a la Xarxa Concedida (Mw) 32,31  
Necessitat de sistema de control coordinat de potència [Segons Da 1a, Rd 1183/2020) Sí, per ser inferior la capacitat d'accés concedida a la potència instal·lada  
Xarxa a la qual es connecta: Transport  
Punt de connexió amb la xarxa ST Ayora 400 kV, titularitat de Red Eléctrica de España, SAU.  
  
Característiques elèctriques de la central fotovoltaica dins del tancament  
  
CAMP GENERADOR  
Nre. mòduls FV 92.148  
Àrea unitària del mòdul (m²) 2,132 x 1,048  
Potència unitària màxima (Wp) 450  
Potència total mòduls (kWp) 41.466,6  
Tipus de cèl·lules Silici monocristal·lí  
Cares actives mòduls Bifacial  
Inclinació (º) Mínim - 55º, màxim + 55º  
Orientació Nord-Sud  
Tipus de seguiment Seguidor a un eix  
Nre. seguidors 1.097  
Ancoratge estructura al terreny Clavament directe al terreny, sense fonamentació  
  
  
INVERSORS  
Nre. inversors 218  
Potència unitària nominal (kWn) 168  
Potència total nominal (kWn) 36.624  
  
  
CENTRES DE TRANSFORMACIÓ  
Nre. total 24  
CT tipus intermedi  
Nre. 17  
Potència (kVA) ONAN 2.000  
Tensions nominals (kV) 30/0,8  
Tipologia Cel·les SF6, 15 de 2L+1P i 2 de 3L+1P  
CT tipus final de línia  
Nre. 6  
Potència (kVA) ONAN 2.000  
Tensions nominals (kV) 30/0,8  
Tipologia Cel·les SF6, 1L+1P  
CT serveis auxiliars  
Nre. 1  
Potència (kVA) ONAN 50  
Tensions nominals (kV) 30/0,8  
Tipologia Cel·les SF6, 1L+1P  
  
  
En el plànol que consta en l'annex I es reflecteix la zona delimitada per la tanca per a l'ocupació dels grups convertidors d'energia solar a electricitat, així com les coordenades geogràfiques que la defineixen.  
  
Infraestructura d'evacuació d'ús exclusiu o no compartit fins a la subestació SE04-GR El Águila 30/132 kV  
  
Nre. línies evacuació 4  
Origen Des de centres de transformació 30/0,8 kV  
Final Subestació SE04-GR El Águila 30/132 kV  
Longitud total línia L 1 (m) 1.372 (connecta CT1.1 a CT 1.8 i CT auxiliar)  
Longitud total línia L-2 A (m) 2.407 (connecta CT 2.1 a CT 2.6, CT 2.8 i CT 3.3.)  
Longitud total línia L-2 B (m) 2.649 (connecta CT 2.7, CT 2.9 a CT 2.12)  
Longitud total línia L 3 (m) 1.350 (connecta CT 3.1 i CT 3.2)  
Tensions nominals cable (O0/On) kV 18/30  
Tipus de cable Conductor alumini aïllament XLPE (RHZ1 18/30 kV H25)  
 3 x 240 mm²  
Tipologies línies Subterrànies  
  
  
PRESSUPOSTOS  
Pressupost global de la instal·lació: 50.915.250,60 €.  
Pressupost pla desmantellament: 1.168.970,22 €.  
Aquesta autorització s'atorga condicionada al compliment de les determinacions reflectides en els condicionats imposats per les diferents administracions i organismes i que han sigut acceptades pel titular d'aquesta autorització.  
Amb data 15.09.2022, la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica emet declaració d'impacte ambiental (DIA, d'ara en avant), en la qual s'estima acceptable, només als efectes ambientals el projecte de PF Eiden, sempre que es desenvolupe d'acord amb el que s'estableix en l'estudi d'impacte ambiental, el projecte tècnic i resta de documentació tècnica, i de conformitat amb les condicions següents:  
1. L'avaluació ambiental de la línia d'evacuació conjunta a 132 kV, incorporat en l'expedient ATREGI/2020/30/46, s'abordarà en el si del tràmit de l'autorització d'aquesta, i quedarà condicionada la viabilitat ambiental del projecte al que la corresponent DIA determine.  
  
2. S'hauran d'executar les mesures d'integració paisatgístiques desenvolupades en l'estudi d'integració, l'addenda i l'informe tècnic presentats, incloent-hi les propostes de reubicació dels seguidors solars.  
3. S'hauran de disposar els elements adequats que impedisquen enlluernaments a usuaris de la carretera CV-438.  
4. S'hauran d'excloure del projecte totes les zones de bosquets vegetals naturals i ribassos existents, de l'àrea destinada a col·locació dels panells solars.  
5. S'haurà d'utilitzar la mínima superfície de sòl possible, i maximitzar la zona de guaret disponible per a la conservació de l'avifauna de l'àmbit d'actuació i creant-se clapers amb els excedents de l'excavació.  
  
6. Atesa la proximitat amb la Zepa Meca-Mugrón-San Benito, se seguiran les indicacions especificades en els informes emesos per la Subdirecció General de Medi Natural i Avaluació Ambiental i el Servei Territorial de Medi Ambient de València. Abans del començament de les obres, s'haurà de comprovar la inexistència de nius o ventrades d'espècies protegides. Si n'hi ha, s'informarà els agents mediambientals perquè disposen les actuacions necessàries per a la seua millor conservació.  
  
7. Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptarà les mesures pertinents per a la seua protecció i conservació de conformitat amb allò previst en els articles 63 i 65 de la Llei 4/1998, d'11 de juny, del patrimoni cultural valencià.  
8. Durant l'execució de l'obra s'haurà de disposar de zones impermeabilitzades i d'un sistema de recollida de possibles fugues d'olis i combustibles, procedents de la maquinària i de les estructures que es generen. Els residus generats es gestionaran segons la normativa vigent i mitjançant un gestor autoritzat, i s'hauran d'establir les zones de recollida de residus, i no fer apilaments en zones amb pendents elevats i perillositat d'inundació.  
9. Els sòls i altres materials naturals excavats durant les activitats de construcció, quan s'empren en la mateixa obra, hauran de ser gestionats per gestor autoritzat.  
10. Quant a l'execució i explotació, s'haurà de respectar l'indicat en el Decret 7/2004, de 23 de gener, relatiu a la prevenció d'incendis.  
  
També s'haurà de respectar la zona de servitud dels vials identificats en el Pla de prevenció d'incendis de la demarcació de Requena. A l'inici de les actuacions sobre terreny forestal, es comunicarà als serveis tècnics i agents ambientals per a la seua supervisió.  
11. L'ús d'aigua en la planta quedarà condicionat al fet que una empresa autoritzada o concessió de l'organisme de conca dispose de subministrament.  
12. No podran utilitzar-se herbicides, plaguicides, insecticides, rodenticides i altres productes químics que per les seues característiques provoquen alteracions en els sistemes vitals de la fauna. Tampoc s'utilitzaran en el procés de neteja dels mòduls fotovoltaics cap mena de sabó, dissolvent o substància que puga contaminar el sòl o l'aqüífer.  
  
13. Haurà de definir-se un pla de seguiment específic de l'avifauna durant la vida útil de la instal·lació. En concret s'analitzarà l'ús de l'espai per les grans àguiles presents en la zona (àguila cuabarrada i àguila real) i de les aus estepàries protegides presents en la zona.  
  
14. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
15. Finalitzada la vida útil de la instal·lació fotovoltaica, l'emissió de l'autorització administrativa de tancament definitiu de la central obligarà el promotor al desmantellament d'aquesta.»  
El titular d'aquesta autorització tindrà els drets, deures i obligacions recollides en el títol IV de la Llei 24/2013, de 26 de desembre, del sector elèctric, i el seu desenvolupament reglamentari, i, en particular, els establits en els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, el titular haurà d'observar els preceptes, mesures i condicions que s'establisquen en la legislació aplicable a cada moment a l'activitat de producció d'energia elèctrica.  
L'incompliment de les condicions i requisits establits en la present autorització o la variació substancial dels pressupòsits que han determinat el seu atorgament podran donar lloc a la seua revocació.  
De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del titular, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i salvant els drets particulars.  
  
Les instal·lacions de producció d'energia elèctrica autoritzades s'hauran d'inscriure en el Registre Administratiu d'Instal·lacions de Producció d'Energia Elèctrica, prèviament a l'acreditació del compliment dels requisits i de conformitat amb el procediment establit reglamentàriament.  
  
Tercer. Autorització administrativa de construcció de la instal·lació autoritzada en el punt segon  
Atorgar l'autorització administrativa de construcció per a la instal·lació descrita en el punt segon d'aquesta resolució, sobre la base del projecte d'execució i annexos que s'indiquen a continuació, i consten en l'expedient instruït, així com sobre la base de les declaracions responsables subscrites amb data 22.11.2022 i 12.06.2023, d'acord amb el que s'indica en la Resolució de 22.10.2010, de la Direcció General d'Energia, publicada en el DOGV núm. 6389, de data 03.11.2010, per als projectes més amunt indicats, signades per la persona projectista:  
- Planta solar fotovoltaica Eiden-41,5 MWp (projecte d'execució adaptat al resultat del tràmit d'informació pública i consultes a altres administracions, organismes o empreses de servei públic o de serveis d'interés general afectades en els seus béns i drets, als quals el sol·licitant ha manifestat la seua conformitat o objeccions). Signat el 25.10.2022.  
- Annexos al projecte execució adaptat, de dates 19.04.2023 i 12.06.2023.  
i habilitar la persona titular d'aquesta autorització a la seua construcció, sempre que es complisquen els requisits tècnics exigibles, i d'acord amb les condicions següents:  
1. Les instal·lacions hauran d'executar-se segons el que s'estableix en aquesta resolució d'acord amb el projecte presentat, els seus annexos i amb els condicionats tècnics establits per les administracions, organismes i empreses de servei públic o d'interés general afectats per les presents instal·lacions i que han sigut acceptats pel titular d'aquesta. En el cas que fora necessari introduir modificacions en la instal·lació autoritzada respecte de la documentació presentada, el titular de la present resolució haurà de sol·licitar, prèviament a la seua execució, la corresponent autorització, llevat que es tracte de modificacions no substancials, i en aquest cas quan sol·licite la corresponent autorització d'explotació haurà d'adjuntar la documentació tècnica preceptiva que acredite que les modificacions no són substancials i que compleixen els requisits de seguretat exigibles i el condicionat imposat en els informes emesos en el si de procediment d'aquest acte administratiu.  
2. Les instal·lacions a executar hauran de complir, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23 i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
3. Com que en la central fotovoltaica FV Eiden la potència total (36,62 MWn) és superior a la capacitat d'accés a la xarxa concedida (32,31 MW) haurà d'instal·lar-se el sistema de control, coordinat per a tots els mòduls de generació autoritzats per la present que la integren, que impedisca que la potència activa que la instal·lació puga injectar a la xarxa supere l'esmentada capacitat d'accés), en compliment del que s'indica en la disposició addicional primera del Reial decret 1183/2020, de 29 de desembre.  
Amb la sol·licitud d'autorització d'explotació provisional serà requisit imprescindible per a atorgar aquesta que la titular de la instal·lació presente, juntament amb la resta de documentació preceptiva, un certificat acreditatiu de la instal·lació d'aquest sistema de control que adjunte la documentació justificativa del fabricant de les característiques de l'esmentat sistema i del compliment per aquest de la funcionalitat limitadora que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.  
4. La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i equipament que sobre aquest tema estableix l'article 7 del Reial decret 413/2014, de 6 de juny, i altra normativa de desenvolupament, sobre requisits de resposta davant de buits de tensió, adscripció a un centre de control de generació, telemesura en temps real i resta d'obligacions establides per la regulació del sector elèctric per al tipus d'instal·lacions en què s'enquadren aquestes.  
5. D'acord amb l'article 131.10 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a vint-i-quatre (24) mesos, comptador des de l'endemà de la notificació d'aquesta resolució. No obstant això, amb anterioritat a la seua finalització, podrà sol·licitar-se una ampliació concreta d'aquest mitjançant sol·licitud motivada davant aquest òrgan directiu, i adjuntar a aquest efecte la documentació justificativa de la demora i del cronograma de treballs previstos per al nou termini sol·licitat.  
  
La pròrroga de l'autorització no podrà concedir-se si excedeix les dates de caducitat dels permisos d'accés i connexió a la xarxa elèctrica corresponents a la instal·lació, segons el que s'estableix en el Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
Les pròrrogues de dates o ampliacions de terminis s'atorgaran quan estiguen degudament motivats tant els retards incorreguts, sempre que no siguen imputables al titular de l'autorització, com les noves dates o terminis que se sol·liciten, i no perjudique terceres persones.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i connexió a la xarxa, de les declaracions o informes d'impacte ambiental per a l'inici de les obres o imposades per actes de selecció en els diferents procediments en concurrència competitiva establits en la regulació del sector elèctric.   
Tampoc es podran atorgar quan el peticionari pretenga demorar la presentació del projecte tècnic o l'execució i posada en marxa d'aquest per no haver disposat o mantingut la capacitat financera exigida per a la seua realització o l'entrada en funcionament de la instal·lació es considere no ha d'ajornar-se per afectar la garantia de subministrament, les necessitats dels consumidors o el correcte funcionament del sistema elèctric.  
Atesa la documentació presentada per a acreditar la capacitat economicofinancera de l'empresa sol·licitant i de la viabilitat del projecte, basada en el finançament del 100 % del seu pressupost d'execució amb fons propis dels socis d'aquella que s'han declarat en el procediment, s'haurà de justificar a aquest centre directiu en el termini màxim d'un (1) mes que els dits socis han posat a la disposició de la titular de la present autorització aquests. Aquesta resolució quedarà revocada, prèviament al tràmit d'audiència, en cas contrari.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que hagueren sigut atorgades, i la necessitat d'obtindre'n de noves per a les mateixes instal·lacions, sense perjudici que puguen convalidar-se determinats tràmits, les quals només podran tornar a ser atorgades després de l'obtenció dels nous permisos d'accés i connexió per part dels gestors i titulars, respectivament, de les xarxes.  
  
Les autoritzacions administratives caducaran quan ho facen les habilitacions de qualsevol tipus o denominació vinculades a l'ocupació del sòl o edificacions.  
En tot cas, s'haurà de complir el termini establit per a l'acreditació de l'obtenció de l'autorització d'explotació definitiva establit en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
6. En virtut de l'article 43.1 de la Llei 21/2013, de 9 de desembre, d'avaluació ambiental, el promotor haurà de comunicar a l'òrgan ambiental la data de començament de l'execució del projecte. Igualment, es donarà compte a aquesta direcció general i a l'STIEMV. Aquesta comunicació es realitzarà per escrit.  
7. El titular d'aquesta resolució estarà obligat a comunicar pel registre electrònic, i amb l'adequada diligència, les incidències dignes d'esment que es produïsquen durant l'execució, tant a aquesta direcció general com a l'STIEMV.  
8. El titular d'aquesta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
9. Sense perjudici del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o al servei territorial podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquestes a la documentació tècnica presentada i al compliment de la legislació vigent i de les condicions d'aquesta resolució.  
10. Finalitzades les obres de construcció de les instal·lacions, el titular, en el termini màxim de deu dies hàbils, sol·licitarà l'autorització d'explotació provisional per a proves d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i en els termes establits en l'article 12 del Decret 88/2005, segons el tipus d'instal·lació de què es tracte.  
A aquesta sol·licitud s'hauran d'adjuntar els certificats de direcció i final d'obra, subscrits per persona facultativa competent, on s'acredite que són conformes als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a aquesta autorització administrativa prèvia i autorització de construcció. Quan els esmentats certificats de direcció i final d'obra no estiguen visats pel corresponent col·legi professional, hauran d'adjuntar l'oportuna declaració responsable d'acord amb el que s'indica en la Resolució de 22.10.2010, de la Direcció General d'Energia, publicada en el DOGV núm. 6389, de data 03.11.2010.  
  
Igualment, hauran d'adjuntar la documentació requerida d'acord amb la ITC-LAT 04 del Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió, la ITC RAT-22 del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, es presentarà la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i d'acord amb el format establit per l'òrgan substantiu.  
S'haurà de justificar documentalment que el projecte executat s'ajusta als condicionats imposats en aquesta resolució i els indicats en la declaració d'impacte ambiental. Abans d'emetre l'informe previ a l'autorització d'explotació, el servei territorial sol·licitarà de les administracions i organismes que han emés aquells la seua conformitat de l'obra executada respecte a aquests.  
L'autorització d'explotació provisional no podrà concedir-se si la totalitat de la instal·lació compartida, així com les instal·lacions de connexió a la xarxa de transport, no es estan finalitzades i amb autorització d'explotació, de manera que l'entrada en servei de la central elèctrica puga ser efectiva.  
Els titulars d'aquesta autorització podran sol·licitar l'autorització d'explotació per fases. Per a això, en la sol·licitud es justificarà aquest fet, delimitant els elements del projecte original dels quals se sol·licita la posada en servei i s'adjuntarà el certificat d'obra parcial corresponent a aquesta fase, juntament amb la documentació tècnica corresponent a aquesta, sent igualment d'aplicació el que s'ha indicat en el paràgraf anterior.  
11. Una vegada obtinguda l'autorització d'explotació provisional, el titular sol·licitarà la inscripció prèvia en el Registre Administratiu d'Instal·lacions de Producció d'Energia Elèctrica, i adjuntarà la documentació pertinent segons els articles 37 i 39 del Reial decret 413/2014, de 6 de juny. Es tindrà en compte el que s'indica en l'article 41 quant a la caducitat i cancel·lació d'aquesta inscripció.  
D'acord amb el que s'indica en article 39.6 del Reial decret 413/2014, la inscripció de la instal·lació en el Registre d'Instal·lacions de Producció d'Energia Elèctrica amb caràcter previ permetrà el funcionament en proves d'aquesta.  
12. Finalitzades les proves de les instal·lacions amb resultat favorable, el titular, en el termini màxim de deu dies hàbils, sol·licitarà l'autorització d'explotació definitiva d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i segons en el Decret 88/2005, de 29 d'abril. S'adjuntaran els certificats pertinents segons el que ja s'ha indicat en els punts anteriors.  
  
13. Una vegada obtinguda l'autorització d'explotació definitiva, el titular sol·licitarà la inscripció definitiva en el Registre Administratiu d'Instal·lacions de Producció d'Energia Elèctrica, acompanyant la documentació pertinent segons l'article 40 del Reial decret 413/2014, de 6 de juny.  
14. Els titulars de les autoritzacions administratives de construcció tindran l'obligació de desmantellar la instal·lació i restituir els terrenys i l'entorn afectat després del tancament definitiu. Haurà d'obtindre autorització de tancament definitiu de la instal·lació, d'acord amb el que s'indica en l'article 53.5 de la Llei 24/2013, de 26 de desembre, del sector elèctric, així com per al tancament temporal.  
  
15. La transmissió de la titularitat només podrà dur-se a terme una vegada s'haja finalitzat la seua construcció i haja obtingut l'autorització d'explotació definitiva. No s'admetran a tràmit les sol·licituds que pretenguen el canvi de titularitat o transmissió de qualsevol de les autoritzacions administratives (prèviament o de construcció), sense que la instal·lació a la qual es referisquen aquestes autoritzacions estiga en funcionament de manera reglamentària.  
S'informa que la transmissió o canvi de titularitat de la instal·lació autoritzada per aquesta resolució requereix autorització administrativa prèvia d'acord amb el que s'estableix en l'article 19 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Segons el que s'estableix en l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la titular de la instal·lació diferents del tancament temporal, cesse l'abocament d'energia a la xarxa per un període superior a tres anys.  
16. Tal com s'estableix en la DIA i en l'article 53.5 de la Llei 24/2013, de 26 de desembre, del sector elèctric, finalitzada la vida útil de la instal·lació fotovoltaica, l'emissió de l'autorització administrativa de tancament definitiu de la central obligarà el promotor al desmantellament dels panells i cablejat elèctric, així com a la restauració dels accessos i dels factors biòtics i abiòtics afectats.  
Quart. Publicacions, notificacions i comunicacions que s'han de fer d'aquesta resolució  
Ordenar, de conformitat amb el que es disposa en els articles 10 i 11.3 del Decret 88/2005, de 29 d'abril, del Consell:  
· La publicació d'aquesta resolució en el Diari Oficial de la Generalitat Valenciana, i fer saber que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució a les persones titulars desconegudes o amb domicili ignorat o a aquells en què s'ha intentat la notificació però aquesta no s'ha pogut practicar.  
  
· La notificació o comunicació, segons corresponga, d'aquesta resolució al titular i a totes les administracions o organismes públics i empreses de serveis públics o serveis d'interés general que han intervingut, o hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, així com a la resta d'interessats en l'expedient.  
  
· La publicació d'aquesta resolució en la seu electrònica d'aquest departament en l'àrea denominada d'Energia i Mines, de conformitat amb l'article 48.4 de Llei 21/2013, de 9 de desembre, d'avaluació ambiental.  
L'Administració deixarà sense efecte aquesta resolució en qualsevol moment en què observe l'incompliment de les condicions hi imposades.  
  
  
De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del sol·licitant per a l'execució i posada en marxa de la instal·lació de la qual es refereix la present resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i salvant els drets particulars.  
Serà causa de revocació d'aquesta resolució, prèviament al tràmit de l'oportú procediment, l'incompliment o inobservança de les condicions expressades en aquesta, la variació substancial de les característiques descrites en la documentació presentada o l'incompliment o no manteniment dels pressupòsits o requisits essencials o indispensables, legals o reglamentaris, que han sigut tinguts en compte per al seu atorgament, així com qualsevol altra causa que degudament i motivadament ho justifique. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica d'Economia Sostenible, Sectors Productius, Comerç i Treball en el termini d'un mes comptador a partir de l'endemà d'aquell en què tinga lloc la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
València, 29 de juny de 2023.- La directora general d'Indústria, Energia i Mines: Sílvia Cerdà Alfonso.